Fakulteti i Gjuhëve të Huaja

SEMINAR ONLINE
2021-10-28 08:00 - 17:00 UTC
Në dt. 21 prill, 2021, studentët shqiptarë të Universitetit të Tiranës, të Fakultetit të Gjuhëve të Huaja të Departamentit të Gjuhëve Sllave e Ballkanike të Degës së Gjuhës ruse dhe studentët rusë të Universitetit Shtetëror të Marrëdhënieve Ndërkombëtare (MGIMO) që mësojnë shqip organizuan një telekonferencë gjuhësore e kulturore “Kultura ruse dhe shqiptare në sytë e studentëve”.
Koordinatore e seminarit online Dr.Eda Shehu nga Universiteti i Tiranës dhe koordinatore e seminarit për Universitetin e MGIMO-së pedagoge Ekaterina Kaprallova.

KONFERENCË NDËRKOMBËTARE SHKENCORE KUSHTUAR 220 VJETORIT TË POETIT TË MADH RUS A.S.PUSHKINIT
2021-10-28 08:00 - 17:00
Në kuadër të veprimtarive shkencore dhe jubilare kushtuar 220-vjetorit të poetit të madh rus A.S.Pushkinit, viti 2019, shpallur dhe nga UNESC0, si viti i A.S.Pushkinit, më 06-07 qershor, 2019, zhvilloi në Tiranë punimet konferenca ndërkombëtare me temë “Dimensionaliteti i veprës së A.S.Pushkinit“, e organizuar nga Fakulteti i Gjuhëve të Huaja, Departamenti i Gjuhëve Sllavo e Ballkanike, Dega e Gjuhës Ruse. Kjo konferencë shkencore u mbajt pranë FGJH, në Sallën “Europa”, Godina B.
Konferenca i zhvilloi punimet në prani të një auditori të gjerë profesorësh, pedagogësh të shkollave të larta, gjuhëtarësh, përkthyesish.
Fjalën e hapjes e mbajti z/dekani i Fakultetit të Gjuhëve të Huaja dr. Alban Foçi, e pasuar kjo nga shefi i Departamentit të Gjuhëve Sllave prof. asoc. dr. Adriatik Derjaj. Të ftuarit e nderit që përshëndetën konferencën theksuan rëndësinë e saj. Konferencën e nderoi me praninë e tij dhe zëvendës ambasadori i Ambasadës së Federatës Ruse në Tiranë z. Andrej Shugorov, më pas nga profesori i letërsisë ruse prof. asoc. dr. Korab Hoxha. Kjo seancë u mbyll me fjalën përshëndetëse të ish profesorit të letërsisë ruse pranë degës së gjuhës ruse në FGJH, z. Jorgji Doksani.
Në konferencë u mbajtën referate dhe kumtesa nga profesor, pedagog, gjuhëtar dhe përkthyes të cilat do ti gjeni në dokumentin bashkëngjitur.

AKTIVITET LETRAR
2021-10-28 08:00 - 17:00
Në kuadēr te Nismës së FGJH-së për muajin Tetor 2019, Muaji i Letërsisë dhe i Librit me temë: “Dhuro, Lexo një Libër”, studentët e Departamentit të Gjuhëve Sllave dhe Ballkanike patën një bisedë të ngrohtë dhe miqësore me përkthyesin dhe profesorin e letërsisë ruse Prof.asoc.dr. Korab Hoxhën.

TAKIM KULTUROR ME TEMË "DITA E GJUHËS RUSE"
2021-10-28 08:00 - 17:00
Nё kuadёr tё 6 Qershorit – Ditёs sё Gjuhёs Ruse, Dega e Gjuhёs Ruse, në Departamentin e Gjuhëve Sllave e Ballkanike, nё Fakultetin e Gjuhёve tё Huaja, në bashkëpunim me Shoqatën e Miqësisë Shqipëri-Rusi, organizoi në mjediset e FGJH-së njё takim kulturor me temë: “Gjuha Ruse: gjuhë e Pushkinit dhe e afrimit mes kulturave”. Në këtë aktivitet ishin të pranishëm Dekania e Fakultetit të Gjuhëve të Huaja prof. Esmeralda Kromidha, pёrfaqёsues tё universitetit, studentë, ish-studentë, njerёz tё shquar nё fushёn e pёrkthimit dhe kulturёs, pёrfaqёsues tё Shoqatёs sё Miqёsisё Shqipёri-Rusi. Aktivitetin e nderuan me ardhjen e tyre Rektori i Universitetit të Tiranës z. Artan Hoxha, si dhe Ambasadori i Federatës Ruse në Shqipëri z. Mikhail Yurevich Afanasiev. Ky takim përmes promovimit të vlerave të gjuhës dhe kulturës ruse në këtë ditë, si pjesë e mësimdhënies në auditoret tona por edhe si trashëgimi në kuadër të diversitetit kulturor të trashëgimisë botërore përcolli emocione dhe mesazhe kuptimplotë për të gjithë pjesëmarrësit, gjithashtu dhe vlera të solidaritetit mes popujve me ndikime në sektorë të tjerë të zhvillimit të shoqërive me impakt të drejtpërdrejtë shoqëror, ekonomik, turistik në të dy vendet. Aktiviteti u mbyll me recitime, mesazhe virtuale përshëndetëse për Ditën e Gjuhës Ruse nga studentë të Degës së Gjuhës Ruse dhe nga studentë të fakulteteve të tjera.
